J. Burian, poslanec: (2006-12-06):
Výbor Národnej rady Slovenskej republiky pre financie, rozpočet a menu ako gestorský výbor podáva spoločnú správu  výborov Národnej  rady Slovenskej republiky k vládnemu návrhu zákona o štátnom rozpočte na rok 2007 a návrhu rozpočtu verejnej správy na roky 2007 až 2009 (tlač 73) Národnej rade Slovenskej republiky v súlade s § 6 ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. Predseda Národnej rady svojím rozhodnutím č. 110 zo 16. októbra 2006 pridelil vládny návrh zákona o štátnom rozpočte na rok 2007 a návrhy rozpočtov jednotlivých kapitol na rok 2007 na prerokovanie všetkým výborom Národnej rady Slovenskej republiky okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Výboru Národnej rady Slovenskej republiky na preskúmavanie rozhodnutí Národného bezpečnostného úradu a Osobitného kontrolného výboru Národnej rady Slovenskej republiky na kontrolu činnosti Vojenského spravodajstva. Zároveň predseda Národnej rady Slovenskej republiky ako gestorský výbor určil Výbor Národnej Slovenskej republiky pre financie, rozpočet a menu, ktorému výbory Národnej rady Slovenskej republiky podajú správy o výsledku prerokovania vládneho návrhu zákona. Všetky výbory Národnej rady Slovenskej republiky, ktorým bol vládny návrh zákona o štátnom rozpočte na rok 2007 a návrh rozpočtu verejnej správy na roky 2007 až 2009  pridelený, ich prerokovali v stanovenom termíne. Návrh rozpočtu verejnej správy na roky 2007 až 2009 Národná rada Slovenskej republiky podľa § 4 ods. 3 zákona č. 523/1994 Z. z. o rozpočtových pravidlách verejnej správy a o zmene a doplnení niektorých zákonov prerokúva ako informáciu a berie  na vedomie. Všetky uvedené výbory odporučili predložený materiál zobrať na vedomie. Výsledok prerokovania vládneho  návrhu zákona o štátnom rozpočte na rok 2007 (tlač 73). 1. k návrhu zákona. Návrh zákona o štátnom rozpočte na rok 2007 (tlač 73) odporučili Národnej rade Slovenskej republiky schváliť príslušné výbory nasledovne: Súhlas a odporúčanie schváliť návrh zákona o štátnom rozpočte bez pripomienok vyjadrili nasledovné výbory: Zahraničný výbor Národnej rady Slovenskej republiky, Výbor Národnej rady Slovenskej republiky pre sociálne veci a bývanie, Výbor Národnej rady Slovenskej republiky pre európske záležitosti, Výbor Národnej rady Slovenskej republiky pre obranu a bezpečnosť, Výbor Národnej rady Slovenskej republiky pre zdravotníctvo, Výbor Národnej rady Slovenskej republiky pre pôdohospodárstvo, životné prostredie a ochranu prírody, Výbor Národnej rady Slovenskej republiky pre verejnú správu a regionálny rozvoj. Súhlas a odporúčanie schváliť návrh zákona o štátnom rozpočte s pripomienkami, zmenami a doplnkami vyjadrili nasledovné výbory: Výbor Národnej rady Slovenskej republiky pre financie, rozpočet a menu, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre vzdelanie, mládež, vedu a šport, Výbor Národnej rady Slovenskej republiky pre hospodársku politiku. Návrh rozpočtu verejnej správy na roky 2007 až 2009 a v rámci toho návrh štátneho rozpočtu na rok 2007 zobral na vedomie Výbor Národnej rady Slovenskej republiky pre kultúru a médiá. Návrh zákona o štátnom rozpočte na rok 2007 nezískal podporu nadpolovičnej väčšiny prítomných poslancov podľa § 52 ods. 4 zákona č. 350/1996 Z. z. o rokovacom poriadku v znení neskorších predpisov v nasledujúcom výbore: vo Výbore Národnej rady Slovenskej republiky pre ľudské práva, národnosti a postavenie žien. 2. K návrhu rozpočtov kapitol. Návrhy rozpočtov jednotlivých kapitol boli schválené výbormi nasledovne: V predloženej podobe a bez návrhov na zmeny v rozpočtových kapitolách boli gestorskými výbormi schválené kapitoly Kancelárie prezidenta Slovenskej republiky, Ministerstva obrany Slovenskej republiky, Ministerstva financií Slovenskej republiky, Ministerstva vnútra Slovenskej republiky, a to úseku verejnej správy a bezpečnostného úseku, Ministerstva dopravy, pôšt a telekomunikácií Slovenskej republiky, Ministerstva výstavby a regionálneho rozvoja Slovenskej republiky, Štátneho fondu rozvoja bývania, Ministerstva práce, sociálnych vecí a rodiny Slovenskej republiky, Ministerstva hospodárstva Slovenskej republiky, Národného bezpečnostného úradu, Slovenskej informačnej služby, Protimonopolného úradu Slovenskej republiky, Úradu priemyselného vlastníctva Slovenskej republiky, Úradu pre normalizáciu, metrológiu a skúšobníctvo Slovenskej republiky, Úradu jadrového dozoru Slovenskej republiky, Úradu geodézie, kartografie a katastra Slovenskej republiky, Správy štátnych hmotných rezerv Slovenskej republiky, Štatistického úradu Slovenskej republiky, Najvyššieho kontrolného úradu Slovenskej republiky. S pripomienkami, zmenami alebo odporúčaniami boli schválené kapitoly Kancelárie Národnej rady Slovenskej republiky, Úradu vlády Slovenskej republiky, Ústavného súdu Slovenskej republiky, Najvyššieho súdu Slovenskej republiky, Generálnej prokuratúry Slovenskej republiky, Ministerstva spravodlivosti Slovenskej republiky, Ministerstva pôdohospodárstva Slovenskej republiky, Ministerstva životného prostredia Slovenskej republiky, Ministerstva kultúry Slovenskej republiky, Slovenskej akadémie vied, Úradu pre verejné obstarávanie, Všeobecnej pokladničnej správy a Rady pre vysielanie a retransmisiu. Platné uznesenie nebolo prijaté vo výboroch, pretože nezískalo potrebný súhlas požadovanej väčšiny prítomných poslancov príslušného výboru podľa § 52 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, k rozpočtovým kapitolám Ministerstva školstva Slovenskej republiky, Ministerstva zahraničných vecí Slovenskej republiky, Ministerstva zdravotníctva Slovenskej republiky. Výbor Národnej rady Slovenskej republiky pre ľudské práva, národnosti a postavenie žien podľa § 46 a § 87 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov okrem pridelenej kapitoly – Všeobecnej pokladničnej správy – Kancelárie verejného ochrancu práv prerokoval v rámci tejto kapitoly aj rozpočet Ústavu pamäti národa s pripomienkou a Slovenského národného strediska pre ľudské práva tiež s pripomienkou. Výbor ďalej prerokoval problematiku ľudských práv a národností obsiahnutú v kapitolách Úradu vlády Slovenskej republiky s pripomienkami, Ministerstva kultúry Slovenskej republiky s pripomienkami. V časti III sú pozmeňujúce a doplňujúce návrhy k paragrafovému zneniu vládneho návrhu zákona o štátnom rozpočte na rok 2007, kde sú dva body, ktoré Výbor Národnej rady Slovenskej republiky pre financie, rozpočet a menu ako gestorský výbor odporúčal schváliť. Ide o § 3 ods. 2, kde sa slová „1 %“ nahradzujú slovami „1,5 %“, čo je zvýšenie hypotekárneho financovania, a § 4 návrhu zákona, kde sa zvyšuje celková suma záväzkov štátu na splátky istín štátneho dlhu v roku 2007 o sumu 8 367 819 914 Sk. Pripomienky a odporúčania k návrhu rozpočtov rozpočtových kapitol a k prílohám vládneho návrhu zákona o štátnom rozpočte na rok 2007. V nasledujúcom texte sú návrhy na úpravy členené nasledovne: A sú sumárne návrhy a návrhy na zvýšenie výdavkov kapitol, B sú návrhy na zníženie príjmov alebo výdavkov kapitol, C sú návrhy na presuny medzi jednotlivými rozpočtovými kapitolami, D sú návrhy na presuny a upresnenia v rámci rozpočtových kapitol. V rámci týchto odsekov je odporúčajúci a neodporúčajúci charakter gestorského výboru. Nebudem čítať všetky pozmeňujúce návrhy, ktoré boli podané, sú obsiahnuté v týchto jednotlivých kapitolách. Iné odporúčania a požiadavky výborov Národnej rady Slovenskej republiky k návrhu zákona o štátnom rozpočte na rok 2007 a k návrhu rozpočtu verejnej správy na roky 2007 až 2009 nachádzajú sa pod článkom V: „1. Národná rada Slovenskej republiky žiada vládu Slovenskej republiky dôsledne zabezpečovať úlohy vyplývajúce zo štátneho rozpočtu na rok 2007. Gestorský výbor odporúča návrh schváliť. 2. Národná rada Slovenskej republiky žiada vládu Slovenskej republiky prepracovať výhľadovú časť rozpočtu a zabezpečiť v rokoch 2008 až 2009 rast investícií do kultúry v súlade s predpokladaným rastom ekonomiky a praxou v štátoch Európskej únie.“ Časť VI. Výbor Národnej rady Slovenskej republiky pre financie, rozpočet a menu ako gestorský výbor podľa § 79 ods. 4 písm. d) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky o pozmeňujúcich a doplňujúcich návrhoch hlasovať nasledovne: 1. spoločne k bodom 1, 2 v časti III, A 4, 11, 13, 14, 15, 16, 17, 18 a B 1 v časti IV, 1, 2  v časti V s návrhom gestorského výboru predmetné návrhy schváliť, 2. spoločne v časti IV k bodom A 1, 2, 3, 5, 6, 7, 8, 9, 10, 12, C 1, 2, 3, 4, 5, 6, 7, D 1, 2, 3, 4, 5, 6, 7 s návrhom gestorského výboru predmetné návrhy neschváliť. Gestorský výbor odporúča schválené pozmeňujúce a doplňujúce návrhy v časti V zapracovať do návrhu uznesenia č. 2. Časť VII. Spoločná správa výborov Národnej rady Slovenskej republiky o výsledku prerokovania vládneho návrhu zákona o štátnom rozpočte na rok 2007 (tlač 73) bola schválená uznesením Výboru Národnej rady Slovenskej republiky pre financie, rozpočet a menu č. 89 z 5. decembra 2006. Výbor určil poslancov Jozefa Buriana, Jozefa Ďuračku, Tibora Mikuša a Editu Angyalovú za spoločných spravodajcov výborov. Ďalej navrhol Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vysloviť súhlas, aby predseda Najvyššieho kontrolného úradu Slovenskej republiky mohol uviesť stanovisko Najvyššieho kontrolného úradu Slovenskej republiky k vládnemu návrhu zákona o štátnom rozpočte Slovenskej republiky na rok 2007 a k návrhu rozpočtu verejnej správy na roky 2007 až 2009 (tlač 73) na schôdzi Národnej rady Slovenskej republiky. Zároveň poveril spoločného spravodajcu 1. predniesť spoločnú správu výborov na schôdzi Národnej rady Slovenskej republiky druhom čítaní, 2. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy. Vážené kolegyne, kolegovia, návrh uznesenia Národnej rady Slovenskej republiky máte vo svojich laviciach, čiže nebudem ho čítať, a máte aj uznesenie, ktoré predložil k vládnemu návrhu zákona o štátnom rozpočte aj výbor pre financie, rozpočet a menu. Pán predseda, otvorte rozpravu k tomuto návrhu zákona.